సుందరవరద పెరుమాళ్ ఆలయం

సుందరవరద పెరుమాళ్ ఆలయం తమిళనాడు, ఉతిరమేరూర్‌లోని వైష్ణవాలయం. ద్రావిడ నిర్మాణ శైలిలో నిర్మించబడిన ఈ ఆలయంలో విష్ణువును సుందరవరద పెరుమాళ్‌గాను, లక్ష్మీదేవిని ఆనందవల్లిగానూ పూజిస్తారు. ఈ ఆలయాన్ని మొదట పల్లవులు నిర్మించారు, తరువాత చోళులు, పాండ్యులు, సంబువరాయలు, విజయనగర రాయలు, నాయకరాజులూ విస్తరించారు.

ఆలయం చుట్టూ ఒక గ్రానైట్ గోడ ఉంది. ఈ ఆలయంలో ఐదు అంతస్తుల రాజ గోపురం, ప్రవేశ ద్వారం ఉంది. ఆలయ పుష్కరిణి,  ప్రధాన ద్వారం వెలుపల ఆలయానికి ఆనుకొని ఉంది. ఇతర దేవాలయాల మాదిరిగా కాకుండా, ఈ ఆలయంలో రెండు అంతస్తులలో మూడు గర్భగుడులు ఉన్నాయి. దిగువ స్థాయిలో మూడు ప్రధాన దిశలలో మూడు మందిరాలు ఉన్నాయి.

మహాభారతంలో పాండవ యువరాజులైన అర్జునుడు, నకులుడు, సహదేవులకు ప్రతీకగా సుందరవరద పెరుమాళ్ దర్శనమిచ్చాడని, వారి భార్య ద్రౌపదికి ప్రతీకగా ఆనందవల్లి దర్శనమిచ్చిందనీ నమ్ముతారు. ఈ ఆలయం వడకలై ఆరాధన సంప్రదాయాన్ని అనుసరిస్తుంది. ఆలయంలో ఆరు రోజువారీ ఆచారాలు, అనేక వార్షిక ఉత్సవాలు జరుగుతాయి, వీటిలో తమిళ నెల చిత్తిరై (ఏప్రిల్ - మే)లో బ్రహ్మోత్సవం, ఆది (జూలై - ఆగస్టు)లో పవిత్రోత్సవం, అవని (ఆగస్టు - సెప్టెంబర్)లో శ్రీ జయంతి అత్యంత ముఖ్యమైనవి. ఈ ఆలయాన్ని తమిళనాడు ప్రభుత్వ హిందూ మత, ధార్మిక బోర్డు నిర్వహిస్తుంది.

 పురాణ గాథ 

పురాణాల ప్రకారం, సుందర వరద పెరుమాళ్ ఆలయానికి మహాభారతంతో దగ్గరి సంబంధం ఉంది. మహాభారతంలో భీముడు ఈ ప్రదేశంలో విష్ణువును పూజించాడు. నేల అంతస్తులో ప్రధాన గర్భగుడి చుట్టూ అచ్యుత వరద, అనిరుద్ధ వరద, కళ్యాణ వరద అనే మూడు వరదరూపాలు ఉన్నాయి. వీరు ఇతర ముగ్గురు పాండవులైన అర్జునుడు, నకులుడు, సహదేవులకు ఉపశమనం కలిగించారు. ఆనందవల్లి, పాండవుల భార్య ద్రౌపది కోసం కనిపించిందని నమ్ముతారు. ముగ్గురు వరదల చిత్రాలు గర్భగుడి చుట్టూ కార్డినల్ దిశలలో ఉన్నాయి. వాటిలో ప్రతిదానికి దారితీసే మెట్ల వరుస. ఈ ఆలయాన్ని మొదట వెల్లై విష్ణుగ్రహం (తెల్లని విష్ణువు) అని పిలిచేవారు. అధిష్టాన దేవతను వెల్లైమూర్తి ఎంబిరన్, వెల్లైమూర్తి ఆళ్వార్, రాజేంద్ర చోళ విన్నగర్ ఆళ్వార్, సోక్క పెరుమాళ్ అని పిలిచేవారు. 

 చరిత్ర 
ఉతిరమేరూర్‌ను పల్లవులు, చోళులు, పాండ్యులు, సంబువరాయలు, విజయనగర రాయలు, నాయకులు పాలించారు. ఆలయంలోని శాసనాల ప్రకారం, పల్లవ రాజు నందివర్మన్ II (720–796) సా.శ. 750 ప్రాంతంలో ఈ గ్రామాన్ని స్థాపించాడు.  అతను ఈ గ్రామాన్ని శ్రీవైష్ణవ సమాజానికి చెందిన వేద బ్రాహ్మణులకు దానం చేశాడని నమ్ముతారు. సా.శ. 900 వరకు నలుగురు పల్లవ రాజుల గురించి ప్రస్తావన ఉంది. పల్లవ కాలం నాటివి మొత్తం 25 శాసనాలు ఉన్నాయి. కాంచీపురంలోని వైకుంఠంత పెరుమాళ్ ఆలయం నమూనాలో నందివర్మన్ II ఈ ఆలయాన్ని నిర్మించాడు. ఈ ఆలయాన్ని పాటక వాస్తుశిల్పి తక్షకుడు అగమ సూత్రాల ప్రకారం, గ్రామంలోని నిపుణులతో సంప్రదించి నిర్మించాడని కూడా శాసనాలను బట్టి తెలుస్తోంది.
ఎడమ|thumb|250x250px|ఆలయ పుష్కరిణి
9వ శతాబ్దం చివరి భాగంలో చోళులు ఈ ప్రాంతాన్ని స్వాధీనం చేసుకున్నారు. అప్పుడు ఈ ఆలయం వారి ఆధిపత్యంలోకి వచ్చింది. పరాంతక చోళ I (907–950), రాజరాజ చోళ I (985–1014), రాజేంద్ర చోళ I (1012–1044), కులోత్తుంగ చోళ I (1070–1120) కాలం నాటి శాసనాలు దేవాలయాలకు వచ్చిన వివిధ దానాలను సూచిస్తాయి. చోళుల పాలనలో కుడవోలై అనే వ్యవస్థ ద్వారా స్థానిక ప్రతినిధులను ప్రజాస్వామ్యబద్ధంగా ఎన్నుకునే ప్రక్రియ గురించి ఈ శాసనాలలో ఉంది. 

13వ శతాబ్దంలో ఈ ప్రాంతం, ఈ గ్రామం పాండ్యుల పాలనలోకి వెళ్ళాయి, తరువాత తెలుగు చోళ పాలకుడు విజయ గండగోపాలుడు ఆధీనంలోకి వెళ్ళింది. అతను ఆ గ్రామానికి గండగోపాల చతుర్వేది మనగలం అని పేరు మార్చాడు. తరువాతి కాలంలో, ఈ గ్రామం పల్లవ అధిపతులు, తెలుగు చోళులు, సంబురవరాయర్లు, చివరకు కుమార కంపన చేతుల్లోకి మారింది. విజయనగర చక్రవర్తి కృష్ణదేవరాయలు (1502–29) గ్రామంలోని సుందరవరద ఆలయం, సుబ్రహ్మణ్య ఆలయం, కైలాసనాథ ఆలయానికి విరాళాలు ఇచ్చాడు. 17వ శతాబ్దంలో ఈ గ్రామంలో లింగమ, యాచమ మధ్య యుద్ధం జరిగింది. సమీపంలోని వందవాసిలో, 18వ శతాబ్దంలో బ్రిటిషు, ఫ్రెంచి సైన్యాల మధ్య కర్ణాటక యుద్ధాలు జరిగాయి. ఈ ఆలయాన్ని తమిళనాడు ప్రభుత్వ హిందూ మత, ఎండోమెంట్ బోర్డు నిర్వహిస్తుంది.

 వాస్తు శైలి 

సుందరవరద పెరుమాళ్ ఆలయం సుమారు  విస్తీర్ణంలో ఉంది. ఐదు అంతస్తుల గోపురం ఉంది. ఈ ఆలయం భారీ గ్రానైట్ గోడలతో దీర్ఘచతురస్రాకార ఆవరణలో ఆలయం ఉంది. ఒకే ఒక గర్భగుడిలో ప్రధాన దేవత ఉన్న ఇతర దక్షిణ భారత దేవాలయాల మాదిరిగా కాకుండా, సుందరవరద ఆలయంలో రెండు అంతస్తుల గర్భగుడి, దాని చుట్టూ ప్రధాన దిశలలో మూడు విగ్రహాలు ఉన్నాయి.

దిగువ స్థాయిలో ఉన్న గర్భగుడిలో నాలుగు చేతులతో ఉన్న చతుర్భుజంగ విష్ణువు విగ్రహం ఉంది. అతని రెండు చేతుల్లో శంఖం, చక్రం ఉన్నాయి, మూడవది అభయ హస్తం, నాల్గవది కటి హస్తం. ఈ విగ్రహం నిలబడి ఉన్న భంగిమలో ఉంది. ఈ గర్భగుడిలో సుందరవరదకు ఇరువైపులా శ్రీదేవి, భూదేవి చిత్రాలు కూడా ఉన్నాయి. సుందరవరద ఉత్సవ విగ్రహం కూడా అదే గర్భగుడిలో ఉంది. గర్భగుడి చుట్టూ ఉన్న గోడలపై ప్రతి దిశలో ప్యానెల్లు ఉన్నాయి, ఇవి అచ్యుత వరద (దక్షిణం వైపు), అనిరుద్ద వరద (పశ్చిమ వైపు), కళ్యాణ వరద (ఉత్తరం వైపు) చిత్రాలు. వీరు అర్జునుడు, నకులుడు, సహదేవులకు ఉపశమనం కలిగించారని నమ్ముతారు. మొదటి అంతస్తుకు ఇరువైపులా మెట్లు ఉంటాయి, సాధారణంగా ఒకటి ఎక్కడానికి, రెండోది దిగడానికీ ఉపయోగిస్తారు. గర్భగుడి మొదటి అంతస్తులో శ్రీదేవి, భూదేవి ఇరువైపులా కూర్చుని ఉన్న భంగిమలో వైకుంఠవరద విగ్రహం ఉంది. గర్భగుడి చెక్కతో తయారు చేయబడింది. గర్భగుడి చుట్టూ అర్జునుడు, కృష్ణుడు, యోగ నరసింహ విగ్రహాలు ఉన్నాయి. ఆదిశేషుడిపై శయన భంగిమలో అనంత పద్మనాభ గర్భగుడికి దారితీసే మరో మెట్ల వరస పైఅంతస్తుకు దారితీస్తుంది. భూదేవి, మార్కండేయ మహర్షి చిత్రాలు గర్భగుడిలో కనిపిస్తాయి. గర్భగుడి పైకప్పును పద్మ కోష్ట అష్టాంగ విమానం అని పిలుస్తారు, ఇది విష్ణువు తొమ్మిది విభిన్న రూపాల శిల్పకళా చిత్రణ. 

 ఆచారాలు, ఉత్సవాలు 

ఈ ఆలయం వైష్ణవ సంప్రదాయంలోని వడకలై శాఖ సంప్రదాయాలను అనుసరిస్తుంది, వైఖాసన ఆగమాన్ని అనుసరిస్తుంది. ఆలయ పూజారులు పండుగల సమయంలో, రోజువారీగా పూజలు, సేవలు నిర్వహిస్తారు. తమిళనాడులోని ఇతర విష్ణు దేవాలయాల మాదిరిగానే, పూజారులు బ్రాహ్మణ ఉప కులమైన వైష్ణవ సమాజానికి చెందినవారు. రోజులో వివిధ సమయాల్లో నాలుగు రోజువారీ ఆచారాలు జరుగుతాయి. ఆలయంలో అనేక వార్షిక పండుగలు జరుగుతాయి, వీటిలో తమిళ నెల చిత్తిరై (ఏప్రిల్ - మే)లో బ్రహ్మోత్సవం, ఆది (జూలై - ఆగస్టు)లో పవిత్రోత్సవం, అవని (ఆగస్టు - సెప్టెంబర్)లో శ్రీ జయంతి అత్యంత ముఖ్యమైనవి. ఆలయంలో వార, నెలవారీ, పక్షం రోజులకు వివిధ సేవలు నిర్వహిస్తారు. 

 ఇవి కూడా చూడండి 

 వైకుంఠ పెరుమాళ్ ఆలయం

 మూలాలు 

వర్గం:Coordinates on Wikidata
వర్గం:తమిళనాడు దేవాలయాలు